লন্ডন–কলকাতা বাস পরিষেবা
ইংল্যান্ডের রাজধানী লন্ডন থেকে ভারতের পশ্চিমবঙ্গ রাজ্যের রাজধানী কলকাতা পর্যন্ত বাস পরিষেবা বিশ্বের দীর্ঘতম বাস পথ হিসাবে বিবেচিত। ১৯৫৭ সালে শুরু এই বাস বেলজিয়াম ও যুগোস্লাভিয়া হয়ে উত্তর-পশ্চিম দিক থেকে ভারতে প্রবেশ করত। এই বাস পথ হিপি পথ হিসাবেও বিবেচিত। সূত্রের মতে, বাসে করে লন্ডন থেকে কলকাতা আসতে ৫০ দিন সময় লাগত। এই পরিষেবায় একমুখী বাস ভ্রমণ ১০,০০০ মাইল (১৬,০০০ কিলোমিটার) এবং উভয়মুখী বাস ভ্রমণ ২০,৩০০ মাইল (৩২,৭০০ কিলোমিটার) দূরত্ব অতিক্রম করত। ১৯৭৬ সাল পর্যন্ত এই পরিষেবা সক্রিয় ছিল। ১৯৭৩ সালে একমুখী বাস ভ্রমণের খরচ £৮৫ এবং উভয়মুখী বাস ভ্রমণের খরচ £১৪৫। খাদ্য, ভ্রমণ ও বাসস্থান এই খরচের অন্তর্ভুক্ত।